stanford-oval/wikipedia huggingface dataset:
Serotoniinin ja noradrenaliinin takaisinoton estäjät
Aiheesta muualla

THL: Ohtanen, Selektiiviset serotoniinin ja noradrenaliinin takaisinoton estäjät (SNRI-lääkkeet) masennuksen hoidossa (Arkistoitu – Internet Archive)
Terveyskirjasto, Sinikka Luhtasaari: Masennuslääkkeiden ryhmät, 26.6.2010[vanhentunut linkki]
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:  essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:  desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:  atomoksetiini  reboksetiini  viloksatsiini* 
SARI:t:  etoperidoni‡  nefatsodoni‡  tratsodoni 
SMS:t:  vilatsodoni  vortioksetiini 
Muut:  agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:  amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:  amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:  feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:  bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset: selegiliini
‡ markkinoilta poistettu lääke, † kokeellinen lääke,* ei myynnissä Suomessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Serotonin–norepinephrine reuptake inhibitor
Käännös suomeksi
Georgia Guidestones

Georgia Guidestones
Georgia Guidestones oli vuonna 1980 paljastettu graniitista rakennettu monumentti Elbertin piirikunnassa Georgian osavaltiossa Yhdysvalloissa. Sen rakentamisen rahoitti tuntematon henkilö, joka käytti pseudonyymiä "R. C. Christian".
Rakennelmaa kutsuttiin joskus Amerikan Stonehengeksi. Se tuhoutui osittain räjähdyksessä vuonna 2022, minkä jälkeen koko monumentti purettiin.
Ominaisuudet

Rakennelma oli 5,87 metriä korkea ja rakennettu kuudesta graniitinkappaleesta. Pylväsmäinen osa seisoi keskellä, sitä ympäröi neljä tekstiä sisältävää pystylaattaa ja näiden viiden kiven päällä lepäsi kuudes kivilaatta vaakasuorassa asennossa.
Keskimmäinen kivi oli noin 498 cm korkea, 99 cm leveä ja 48 cm paksu. Sitä ympäröivät paadet olivat 498 cm korkeita, 198 cm leveitä ja 48 cm paksuja. Ylin kivistä oli 295 cm pitkä, 198 cm leveä ja 48 cm paksu. Veistos painoi yhteensä 108 862 kilogrammaa.
Monumentin kylkiin oli kirjoitettu opastava viesti kahdeksalla kielellä: englanniksi, espanjaksi, venäjäksi, kiinaksi, arabiaksi, hepreaksi, hindiksi ja swahiliksi. Toinen lyhyempi viesti oli kaiverrettu ylimmän kiven sivuille sanskritiksi, klassiseksi kreikaksi, egyptiläisten hieroglyfien ja babylonialaisen nuolenpääkirjoituksen muodossa.
Maassa jonkin matkan päässä rakennelmasta länteen on erillinen kivilaatta, jossa kerrotaan hieman rakennelman historiasta ja tarkoituksesta.lähde?
Monumentti oli tarkasti suunniteltu toimimaan myös kellona, kalenterina ja kompassina. Päiväntasauksen tai päivänseisauksen aikaan lännen puolella seisova kävijä saattoi nähdä auringon nousevan kiveen hakatun aukon läpi. Keskimmäiseen kiveen silmien tasolle poratun reiän kautta etelän puolella seisova kävijä pystyi aina paikantamaan Pohjantähden. Ylimmän kiven läpi porattu reikä keskitti auringonsäteen keskimmäiseen pylvääseen, ja puolenpäivän aikaan valo ilmaisi sen hetkisen päivämäärän.
Ominaisuudet > Teksti

Kiviin kirjoitettu viesti koostuu kymmenestä ohjeesta tai periaatteesta, ja se on kaiverrettu monumenttiin kahdeksalla kielellä, yksi kieli jokaista kivenlaitaa kohden. lähde?
Älkää antako maapallon väkiluvun kasvaa yli 500 miljoonan, ja pitäkää se jatkuvassa tasapainossa luonnon kanssa.
Opastakaa lisääntymään viisaasti, vaalien laatua ja moninaisuutta.
Yhdistäkää ihmiskunta elävällä uudella kielellä.
Olkaa suvaitsevaisia tunteiden, uskomusten, perinteiden jne. suhteen.
Suojelkaa ihmisiä ja kansakuntia oikeudenmukaisilla laeilla ja oikeudenmukaisin tuomioistuimin.
Sallikaa jokaisen kansan päättää itse omista sisäisistä asioistaan ja ratkaiskaa ulkoiset kiistat kansainvälisessä tuomioistuimessa.
Välttäkää pikkumaisia lakeja ja hyödyttömiä virkamiehiä.
Etsikää tasapaino yksilöllisten oikeuksien ja yhteisöllisen vastuun välille.
Arvostakaa totuutta, kauneutta ja rakkautta; etsikää harmoniaa äärettömyyden kanssa.
Älkää olko syöpä maan päällä – jättäkää tilaa luonnolle.
Historia

Monumentin rakentamisen rahoitti henkilö, joka esiintyi pseudonyymillä "R. C. Christian". "Christian" kertoi edustaneensa ryhmää, joka oli suunnitellut kyseistä monumenttia parinkymmenen vuoden ajan. Teoksen oli tarkoitus kestää kaikki katastrofit, jotta niistä selvinneet ihmiset voisivat kivitaulujen ohjeiden avulla rakentaa itselleen uuden sivilisaation.
"Christianin" on väitetty edustaneen ruusuristiläisiä, mutta hänen oikea henkilöllisyytensä on pysynyt salassa. Dokumenttielokuvassa Dark Clouds Over Elberton esitetään, että "Christian" olisi ollut iowalainen lääkäri Herbert H. Kersten (1920–2005), joka oli myös kirjoittanut lehtiin mielipidekirjoituksia ylikansoittumisesta.
Jo ennen kuin monumentti paljastettiin sen huhuttiin olevan paholaisen työtä. "Christianin" väitettiin edustavan luciferilaista salaseuraa, joka ajoi uutta maailmanjärjestystä. Salaliittoteoreetikko Alex Jonesin mukaan monumentti liittyi eliitin juoneen maapallon väkimäärän supistamiseksi. Oikeistolainen poliitikko nimitti veistosta saatanalliseksi ja vaati sen tuhoamista.
Heinäkuussa 2022 tuntematon henkilö laukaisi monumentin lähellä räjähteen, joka tuhosi yhden neljästä pystylaatasta. Pian monumentin jäljelle jääneet osat tuhottiin viranomaisten toimesta, mitä perusteltiin turvallisuussyillä.
Kuvia

Georgia Guidestones pohjoisesta.
Aurinkokello
Aurinkokello
Monumentti räjäytetään.
Aiheesta muualla

The Georgia Guidestones Guidebook (Elberton Granite, 1981) [70MB PDF]
Rock ’n’ Roll (Motörheadin albumi)

| Rock 'n' Roll Motörhead |
| --- | --- | --- |

Studioalbumin tiedot
 Äänitetty : 1987 Master Rock Studios, Lontoo
 Julkaistu: 5. syyskuuta 1987
 Tuottaja(t): Motörhead Guy Bidmead
 Tyylilaji: heavy metal
 Kesto: 33.56
 Levy-yhtiö: GWR Records
Muut kannet
 Albumin takakansi.
Motörheadin muut julkaisut
| Orgasmatron 1986 | Rock 'n' Roll 1987 | Nö Sleep at All 1988 |
Rock 'n' Roll on brittiläisen heavy metal -yhtyeen Motörheadin kahdeksas studioalbumi. Levy oli myös ensimmäinen kokoonpanolla Würzel, Phil Taylor, Lemmy ja Phil Campbell. Pete Gill oli eronnut yhtyeestä Orgasmatronin jälkeen ja Taylor palasi yhtyeeseen. Tämä kokoonpano kesti vuodet 1987–1992. Albumi pääsi parhaimmillaan sijalle 34 Britannian albumilistalla, mikä oli huonoin sijoitus Top 40 -listalle päässeiltä Motörhead-levyiltä.
Kappale "Eat The Rich" kirjoitettiin alun perin Peter Richardsonin komediaan Eat The Rich (1987), jossa Lemmyllä on pieni sivuosa "Spiderinä". "Eat The Rich" julkaistiin myös singlenä samana vuonna, ja siitä tehtiin myös musiikkivideo.
Lemmyn mielestä levyllä on muutamia hyviä kappaleita, kuten "Dogs", "Boogeyman" ja "Traitor", joita he soittivat vuosia, "mutta kaiken kaikkiaan ne eivät näyttäisi toimivan".
Kappalelista

Kaikki kappaleet Lemmy, Phil Campbell, Würzel ja Phil Taylor, ellei toisin mainita.
Rock 'n' Roll – 3.49
Eat the Rich – 4.34
Blackheart – 4.03
Stone Deaf in U.S.A. – 3.40
The Wolf – 3.28
Traitor – 3.17
Dogs – 3.48
All for You – 4.10
Boogeyman – 3.07
Kappalelista > CD-julkaisun bonuskappaleet

Cradle to the Grave – 4.05
Just 'Cos You Got the Power – 7.30
Kappaleet 10-11 julkaistu alun perin singlen "Eat the Rich" B-puolena.
Kappalelista > Bonus CD

Vuonna 2006, albumi uudelleenjulkaistiin bonus-CD:n kera, joka sisälsi Motörheadin esiintymisen Monsters of Rock- festivaalissa 16. elokuuta 1986.
Iron Fist (säv. Eddie Clarke, Lemmy, Taylor)
Stay Clean (säv. Clarke, Lemmy, Taylor)
Nothing Up My Sleeve (säv. Clarke, Lemmy, Taylor)
Metropolis (säv. Clarke, Lemmy, Taylor)
Dr. Rock (säv. Clarke, Lemmy, Taylor)
Killed by Death (säv. Campbell, Würzel, Lemmy, Pete Gill)
Ace of Spades (säv. Clarke, Lemmy, Taylor)
Steal Your Face (säv. Campbell, Würzel, Lemmy, Gill)
Bite the Bullet (säv. Clarke, Lemmy, Taylor)
Built for Speed (säv. Campbell, Würzel, Lemmy, Gill)
Orgasmatron (säv. Campbell, Würzel, Lemmy, Gill)
No Class(säv. Clarke, Lemmy, Taylor)
Mötorhead (säv. Lemmy)
Arviot

Allmusic:
Robert Christagau: A–
Kokoonpano

Lemmy Kilmister – basso, laulu
Phil Campbell – kitara
Würzel – kitara
Phil Taylor – rummut
Aiheesta muualla

Rock 'n' Roll discogs.com -sivustolla
Albumi Rock ’n’ Roll (Motörheadin albumi) Encyclopaedia Metallum -sivustolla (englanniksi)
Juhani Ruutu

Kenraalimajuri Juhani Ruutu
Kaarle Juhani Ruutu (6. heinäkuuta 1922 Helsinki – 18. elokuuta 2015 Lahti) oli suomalainen kenraalimajuri.
Ruutu osallistui talvi- ja jatkosotaan ensin varusmiehenä ja sitten reservinupseerina. Hän valmistui ylioppilaaksi 1940, upseeriksi kadettikoulusta 1944 ja yleisesikuntaupseeriksi 1957. Ruutu oli vuosina 1966–1969 Pääesikunnan operatiivisen toimiston päällikkö. Hän oli 1960-luvulla Suomen alueellisen puolustusjärjestelmän keskeisimpiä suunnittelijoita. Pääesikuntauransa jälkeen hän oli Uudenmaan rakuunapataljoonan komentaja 1969–1971, Kaakkois-Suomen sotilasläänin esikuntapäällikkö 1972–1973, Sotakorkeakoulun johtajan apulainen ja johtaja 1973–1977 sekä Kaakkois-Suomen sotilasläänin komentaja 1977–1980. Ruutu oli myös kadettikoulun sotahistorian opettaja 1957–1958 ja maanpuolustuskurssien sotilaallisen maanpuolustuksen opettaja 1965–1969. Hänet ylennettiin majuriksi 1961, everstiluutnantiksi 1966, everstiksi 1972 ja kenraalimajuriksi 1976. Hän oli myös kunnallispolitiikassa Hämeenlinnan kaupunginhallituksen jäsenenä 1962–1963.
Ruudun isä oli professori Yrjö Ruutu. Eversti Kalle Ruutu oli hänen poikansa.
Ohrana

| Ohrana> Охранное отделение Ohrannoje otdelenije |
| --- | --- |

 Pietarin ohranan ryhmäkuva vuodelta 1905.
Perustettu:  12. toukokuuta 1886
Lakkautettu:  marraskuu 1917
Tyyppi:  salainen poliisi
Päämaja:  Pietari
Toiminta-alue:  Venäjän keisarikunta
Infobox OKNimi-testi OK: 
Ohrana (ven. охрана, ’suoja’, ’vartio’, johdettu termistä ven. Охранное отделение, Ohrannoje otdelenije, ’suojeluosasto’) oli Venäjän keisarikunnassa toiminut salainen poliisi, joka toimi osana sisäasianministeriötä. Ohranaa avusti valtakunnallinen santarmisto.
Historia

Ensimmäinen suojeluosasto Venäjällä perustettiin 1866, kun Dmitri Karakozov oli yrittänyt murhata Venäjän keisari Aleksanteri II:n.lähde?
Ohrana perustettiin Aleksanteri III:n aikana 12. toukokuuta 1886, ja sen nimi muutettiin ohranaksi vuonna 1887, kun keisarin kanslian III osasto muutettiin suojeluosastoksi,lähde? jonka tarkoituksena oli taistella vihamielisiä järjestöjä, terroristeja, sosialisteja ja vallankumouksellisia, vastaan. Ohrana tarkkaili vallankumouksellisten toimia muissa maissa, kuten Ranskassa. Toimiston alaisuudessa toimi huippuaikana 40 poliisia ja 30 agenttia eripuolilla eurooppaa. Viranomaiset määräsivät toimiston suljettavaksi vuonna 1913, mutta venäläiset jatkoivat toimintaa salaisesti.
Ohranan keskustoimisto oli Pietarissa osoitteessa Fontanka 16. Katuosoite oli tunnettu pahamaineisuudestaan Venäjän keisarikunnassa.
Ohrana otti käyttöön korttelivaakojat, jotka alkoivat kerätä järjestelmällisesti tietoja poliittisesti  epäilyttävistä henkilöistä ja rekistöröidä heitä Moskovassa vuonna 1900 ja Pietarissa 1906-1908. Ohranan aloitteesta otettiin käyttöön pakollinen henkilöllisyystodistus kuljettaessa ulkona, Asuintaloista ja niiden asukkaista alettiin pitää kirjaa. Ohranan erityisenä vahvuutena pidettiin urkkijoita. Tunnettu soluttautuja oli Roman Malinovski, joka paljastui Vladimir Lenin lähipiiristä.
Ohranalla oli rajoitettu mahdollisuus terroriin, mutta vain jos alueelle oli julistettu poikkeustilalaki voimaan, kuten maatyöläisten kapinan aikana Moskovassa. Poliittisten vankien karkottaminen Siperiaan vaati oikeuden päätöksen. Aleksanteri II aikana 4000 pidätettiin, mutta vain muutamia teloitettiin. Vuosina 1865-95 teloitettiin 44 henkilöä. Tällöin heitä syytettiin lähinnä keisarillisen perheen jäsenten ja virkamiesten salamurhista tai niiden yrityksistä.
Viimeisten keisarien aikana kaikkialle levinnyt korruptio raunioitti myös ohranan, kuten kaiken muunkin keisarillisen hallinnon. Virastona ohrana lakkautettiin vuonna 1917 lokakuun vallankumouksen yhteydessä Vladimir Leninin käskystä. Suomessa sen nimi jäi kuitenkin eloon: etsivän keskuspoliisin henkilöstö kutsui yksikköään ohranaksi, ja maanalaista toimintaa harjoittaneet kommunistit käyttivät sitä vastapuolen virkavaltaa tarkoittavana pilkkasanana.
Ohranan Suomen-osasto toimi niin sanotussa Ohranan talossa Helsingin Ullanlinnassa osoitteessa Punanotkonkatu 4 ja Korkeavuorenkatu 21.
Aiheesta muualla

Kuvia tai muita tiedostoja aiheesta Ohrana Wikimedia Commonsissa
Kyrie

Kyrie (vokatiivimuoto sanasta kreik. κύριος, kyrios, herra) on katolisen ja useimpien läntisten kirkkojen perinnettä seuraavien kirkkokuntien messujen alussa oleva osa, jonka sanat ovat:
eli
Kyrie lauletaan messussa messun johdanto-osassa synnintunnustuksen, synninpäästön (ja kiitosrukouksen) jälkeen, ja se kuuluu messun ordinarium-osiin, joten sen teksti ei vaihtele kirkkovuoden mukaan. Sävelletyt kyriet noudattavat yleensä tekstin mukaista ABA-rakennetta ja monissa kirkoissa Kyrien sävelmä vaihtelee kirkkovuoden ajankohdan mukaan, esimerkiksi Ruotsin kirkon käsikirjassa.
Kyrie, Herra, armahda -huudahdus on alkuaan kuulunut esirukouksen yhteyteen, se oli seurakunnan osallistuminen diakonin litaniatyyppisessä rukouksessa tuomiin rukouspyyntöihin. Litania kuului idän kirkkojen liturgiaan 300-luvulla. 400-luvulla se levisi länteen ja Herra, armahda - huudahtukseen lisättiin Christe, eleison, Kristus, armahda. Litania jätettiin pois arkipäivisin ja siten Kyrie muodostui omaksi liturgiseksi osaksi. Se voidaan laulaa kuusi-, yhdeksän- tai kaksitoistakertaisena, useimmiten silloin esilaulajan/lauluryhmän ja seurakunnan vuorotellessa.
1970-luvulta alkaen on joissain kirkoissa syntynyt vaihtoehto, jossa Kyrie yhdistetään synnintunnustukseen. Näin on menetelty Katolisen kirkon messukirjassa 1970. Useissa luterilaisissa kirkoissa, myös Suomen ev. lut. kirkon  ja Ruotsin kirkon käsikirjassa on elvytetty vanhakirkollisen perinteen mukainen Kyrie-litania, Se on ollut kauan unohduksissa, mutta se on löydetty uudelleen viime vuosisadan jälkipuolen jumalanpalvelusuudistuksessa. Kyrie-litania on messun ordinarium osan Herra, armahda -laulun alkuperäinen, esirukouksen tapainen muoto.
Aiheesta muualla

Wikimedia Commonsissa on kuvia tai muita tiedostoja aiheesta .
Catholic Encyclopedia: Kyrie Eleison
Muilutus

Ensimmäinen vuonna 1930 muilutettu oli Pohjan Voima -lehden toimittaja Ilmari Sormunen. Maalaisliittolaisen Maakansa-lehden pilapiirtäjä Oki Räisänen esitti tapauksen harmittomana.
Muilutus tarkoittaa yhdistettyä sieppausta ja pahoinpitelyä. Nykysuomen sanakirjan mukaan sillä tarkoitetaan henkilön väkivaltaista kuljettamista toiselle paikkakunnalle tai valtakunnan rajan taakse. Sana yhdistetään Suomessa kommunisminvastaiseen Lapuan liikkeeseen (1929–1932), joka käytti muilutuksia kommunisteja ja vasemmistoa vastaan suunnattuna painostus- ja pelottelukeinona kesällä 1930. Muilutuksiin liittyi usein kyyditys eli siepatun henkilön kuljettaminen ja jättäminen toiselle paikkakunnalle, tyypillisesti Suomen itärajalle tai sen taakse. Joskus muilutettavat pakotettiin vannomaan luopuvansa politiikasta tai olemaan palaamatta takaisin.
Nimensä muilutus sai kyydityksiin innokkaasti osallistuneen lapualaisen körttitalonpojan Jussi Muilun mukaan. Muilun serkukset Jussi ja Jaakko olivat aikansa ahkerimpia ja tunnetuimpia kyydittäjiä.
Tahdonvastaisten rajalle kyyditysten idea oli peräisin Yhdysvalloista, jossa vastustajia oli jo pitkään viety osavaltion rajalle.
Tunnetuimmat vuoden 1930 aikana muilutetut tai kyyditetyt henkilöt olivat STPV:n kansanedustajat Asser Salo, Eino Pekkala ja Jalmari Rötkö, eduskunnan sosiaalidemokraattinen varapuhemies Väinö Hakkila sekä lopulta entinen presidentti K. J. Ståhlberg.
Muilutukset > Yleistä

Muilutukset ovat tunnetuimmat vaikuttamiskeinot, joita Lapuan liike käytti. Lapualaiset pitivät Kallion hallitusta saamattomana, ja Vihtori Kosola halusi muilutuksilla painostaa hallitusta eroamaan sekä saada uudeksi pääministeriksi kokoomuksen Pehr Evind Svinhufvudin.
Tunnetut kommunistit etsittiin, vietiin mustaan umpikoppiseen autoon, yleensä Fordiin, jota kutsuttiin ”lissuksi” tai ”muilutuspakuksi”, ja kyyditettiin. Matkalla muiluttajat monesti lauloivat isänmaallisia lauluja, kuten eteläpohjalaisten suojeluskuntalaisten kunniamarssia ”Vilppulan urhojen muistolle”, ja uhkailivat muilutettavaa. Monia tapauksia oli, joissa muilutettava vietiin ”ikitielle” eli itärajalle ja katsottiin, että muilutettava todella ylitti rajan. Yleensä muilutettava kyyditettiin toiseen maakuntaan. Vaikka muilutettavien laittomat rajanylitystapaukset kiristivät maiden välejä, liikkeen tarkoituksena ei ollut suunnata iskujaan Neuvostoliittoa vastaan.
Muilutukset > Muilutusten alkaminen ja tunnetuimmat muilutukset

Ensimmäinen tunnettu muilutus tapahtui vappuna 1930, jolloin joukko liminkalaisia isäntiä pakotti Lumijoella vappupuheeseen valmistautuneen Pohjan Voima -lehden toimittajan Ilmari Sormusen autoonsa ja kyyditsi hänet Ouluun.
Kesäkuun puolivälissä 1930 alkoivat ympäri maata laajamittaiset kommunistien muilutukset. Porvarilliset puolueet pitivät muilutuksia pakollisena pahana, jota tuli vain sietää kommunistien kitkemiseksi.
Ensimmäinen julkisuuteen noussut muilutus oli kommunistisen kansanedustajan Asser Salon kyyditys 4. kesäkuuta, ja vapusta syyskuuhun tehtiin kokonaisuudessaan 254 muilutusta tai sen yritystä. Ensimmäiset kolme kyyditystä tehtiin toukokuussa. Kesäkuussa oli 137 kyyditystä tai sen yritystä, heinäkuussa 51, elokuussa 37 ja syyskuussa viimeiset 26. Kyydityksistä 76 tehtiin Vaasan läänin alueella, jossa muilutukset eivät yleensä olleet väkivaltaisia. Esimerkiksi pohjalaiskyydityksissä "paketti" eli muilutettava saatettiin viedä Pohjanmaalle, jossa häneltä otettiin vastaava vala kuin Saloltakin. Pohjalaiset sanoivatkin muilutuksia ”talonpoikaishuumoriksi” tai ”talonpoikaiseksi leikinlaskuksi”, vaikka todellisuudessa muilutukset olivat, muutamia tapauksia lukuun ottamatta, täysin organisoitua toimintaa. Sen sijaan erityisesti Varsinais-Suomessa muilutukset olivat vakavia, ja tällä alueella muilutukset saivat jo tuolloin huonon maineensa. Sisällissodan aikana Varsinais-Suomessa jännitteet olivat syvät, ja ne purkautuivat lapualaisvuosina uudelleen. Eräissä varsinaissuomalaisissa kyydityksissä pahoinpideltiin muilutettavaa pahoin.
Muilutukset > Muilutuksissa tapahtuneet pahoinpitelyt ja surmat

Muilutettavan kohtelu oli usein erittäin rajua. Lisäksi kieltolain (1919–1932) aikana käytetty pirtu monesti pahensi tilannetta. Muilutuksissa sai surmansa kaiken kaikkiaan kolme henkilöä. Forssalainen työmies Yrjö Holm teki vastarintaa aseen kanssa ja kunnallismies Onni Happonen Heinävedeltä ilman asetta, mutta molemmat ammuttiin. Surmansa sai 19. heinäkuuta myös suutari Erik Petter Mättö, mutta tapaus oli humalaisen Pentti Kosolan tekemä tappo. Vihtori Kosola ei ollut tietoinen poikansa suunnitelmista. Pentti Kosolan iskujoukon oli tarkoitus kyyditä Mättö rajan yli. Rajaa lähestyttäessä Mättö kuitenkin otti tupakkaa povitaskustaan tarjotakseen kyydittäjilleen, mutta Kosola luuli tämän vetävän asetta ja ampui tämän hätäisesti.
Kiivaimpana kyydityskesänä 1930 myös kommunistit syyllistyivät murhatekoihin, joista Lapuan liike sai selkänojaa oman väkivaltansa perustelemisessa. Kaksi viikkoa ennen Mätön kyyditystä tunnettu kommunisti ampui Vaasassa konstaapeli Arvo Sorvarin. Syyskuussa 1930 puolestaan Sulo Lehtinen, kommunistien asiamieheksi ryhtynyt entinen jääkärialiupseeri, ampui Heinolassa häntä kuulusteluun noutaneen konstaapeli Iivar Kokkosen.lähde?
Aina ei muilutettu vain kommunisteja, vaan myös sosiaalidemokraatteja, joita ei kuitenkaan viety itärajalle. Muilutuksista tuli sittemmin eräänlainen joukkoilmiö. Kosolasta eli Lapuan liikkeen pääesikunnasta ei annettu kaikkia muilutuskäskyjä, mutta yleensä päämaja oli tietoinen muilutuksista tai siltä oli kysytty lupa niihin. Eri paikkakunnilla ja maakunnissa paikalliset Lapuan liikettä kannattaneet henkilöt saattoivat kyyditä kenet tahansa paikallisen kommunistin tai vasemmistolaiseksi mielletyn henkilön. Muilutus tehtiin siis Lapuan liikkeen nimissä. Rannikolla muilutettavia saatettiin viedä myös saariston yksittäisille saarille.
Muilutukset > Ståhlbergin kyyditys

14. lokakuuta 1930 tehtiin vielä yksi kyyditys, mikä oli Lapuan liikkeen kannatukselle paha isku. Tuolloin aktivistien ja isänmaallisten piirien vanhastaan vihaama K. J. Ståhlberg kyyditettiin puolisoineen Joensuuhun. Kyyditys ei kuitenkaan ollut Lapuan liikkeen johdon toimeksi antama, eikä se ollut tietoinen suunnitelmasta. Kyyditysidean toteuttaja oli yleisesikunnan päällikön Kurt Martti Walleniuksen alainen, jääkärieverstiluutnantti Eero Kuussaari. Wallenius otti kuitenkin kaiken vastuun alaisensa teoista ja menetti virkansa. Wallenius joutui vankilaan, mutta hänet vapautettiin korkeimman oikeuden päätöksellä heinäkuussa 1931.
Kirjallisuutta

Muilu, Jaakko: Muilujen kyydissä pahamaineisessa Muilunkylässä. Helsingin Sanomat, 14.8.2022, s. A 10-A 12.
Mäkelä, Raija-Liisa: Minä, muilutetun tytär : puoli vuosisataa Neuvostoliitossa.  Minerva, 2009.  ISBN 978-952-492-294-4
Bratislava II

| Bratislava II |
| --- | --- |
 Bratislavan lentoasema
 Piirin sijainti Bratislavan alueella
Valtio:  Slovakia
Alue:  Bratislava
Pinta-ala:  92,48 km²
Väkiluku (2016):  114 092
 – väestötiheys:  1 233,7 as./km²
Lyhenteet:  
 – rekisterikilven tunnus:  BA, BL
Bratislava II (slovakiksi Okres Bratislava II) on yksi Slovakian pääkaupungin Bratislavan piireistä. Se sijaitsee Bratislavan keskustan itäpuolella Tonavan vasemmalla rannalla. Siellä on arviolta 125 179 asukasta (vuonna 2021) ja sen pinta-ala on 92,48 neliökilometriä.
Piiri jakautuu Ružinovin, Vrakuňan ja Podunajské Biskupicen osa-alueisiin.
Aiheesta muualla

Kuvia tai muita tiedostoja aiheesta Bratislava II Wikimedia Commonsissa
Kaisu Karvala

| Kaisu Karvala> Henkilötiedot |
| --- | --- |
Syntynyt: 25. elokuuta 1970 (ikä 54)
Kansalaisuus:  suomalainen
Ammatti:  edunvalvoja, EU-vaikuttaja
Kaisu Karvala (s. 25. elokuuta 1970) on Brysselissä asuva suomalainen EU-vaikuttaja. Hän toiminut aiemmin teknologia-alalla, mutta johtaa nykyisin Metsäteollisuus ry:n Brysselin toimistoa.
Koulutukseltaan hän on valtiotieteiden maisteri ja CEP.